Temeljem članka 130. Statuta Sveučilišta u Zadru (pročišćeni tekst od 1. ožujka 2013.); članka 41. Pravilnika o studijima i studiranju Sveučilišta u Zadru (pročišćeni tekst od 15. rujna 2015.), te Odluke o završnim radovima i završnim ispitima studenata na preddiplomskom studiju (od 25. siječnja 2016.), Stručno vijeće Pomorskog odjela na 5. sjednici održanoj 15. prosinca 2016. donijelo je

**PRAVILNIK**

o prijavi i provedbi završnih ispita studenata na preddiplomskom

sveučilišnom studiju Nautika i tehnologija pomorskog prometa

**I. OPĆE ODREDBE**

Članak 1.

1. Ovim Pravilnikom propisuje se način prijavljivanja i ocjenjivanja završnog ispita na preddiplomskom sveučilišnom studiju Nautika i tehnologija pomorskog prometa na Pomorskom odjelu Sveučilišta u Zadru.

2. Izrazi koji se koriste u ovom Pravilniku za osobe u muškom rodu su neutralni i odnose se na muške i ženske osobe te se ne mogu ni u kojem smislu tumačiti kao osnova za spolnu/rodnu diskriminaciju ili privilegiranje.

Članak 2.

1. Preddiplomski sveučilišni studij Nautika i tehnologija pomorskog prometa završava se polaganjem svih ispita, ispunjavanjem svih studentskih obveza propisanih programom studija, te polaganjem završnog ispita čime studenti ostvaruju najmanje 180 ECTS bodova.

**II. ZAVRŠNI ISPIT**

**Povjerenstvo za završni ispit**

Članak 3.

1.Završni ispit provodi Povjerenstvo za završni ispit (u nastavku: Povjerenstvo).

2. Stručno vijeće pomorskog odjela bira Povjerenstvo čiji mandat traje jednu godinu. Članovi Povjerenstva moraju biti osobe zaposlene na Pomorskom odjelu.

3. Povjerenstvo ima predsjednika povjerenstva, dva člana te jednoga zamjenskog člana. Predsjednik Povjerenstva i zamjenski član mora biti osoba u znanstvenom ili znanstveno-nastavnom zvanju, dok ostali članovi mogu biti osobe u znanstveno-nastavnom zvanju, te u suradničkom ili nastavnom zvanju.

4. Ispit provode i ocjenjuju članovi Povjerenstva, a zamjenski član sudjeluje ako je netko od ostalih članova spriječen u provođenju završnog ispita.

**Postupak prijave završnog ispita**

Članak 4.

1. Nakon što je student stekao sve formalne preduvjete za završetak studija (položio sve ispite predviđene studijskim programom, ostvario predviđeni broj ECTS bodova, te odradio sve ostale studentske obveze predviđene studijskim programom), prijavljuje završni ispit u Tajništvu Pomorskog odjela.

2. Student je dužan prijaviti završni ispit na način da ispuni obrazac Prijava završnog ispita (Prilog 1) i to najkasnije sedam (7) dana prije predviđenog termina održavanja ispita.

**Postupak provođenja i ocjenjivanja završnog ispita**

Članak 5.

1. Završni ispit mora se održati u okviru redovitih i/ili apsolventskih ispitnih rokova, s time da unutar svakog redovitog roka moraju biti provedena po dva (2) termina, a unutar apsolventskog roka po jedan (1) termin završnog ispita. Ispiti unutar istog ispitnog roka moraju se održati u razmaku od najmanje 15 dana.

2. Završni ispit sadrži gradivo stručnih predmeta koji se izvode u okviru preddiplomskog sveučilišnog studija Nautika i tehnologija pomorskog prometa.

3. Završni ispit je isključivo pismeni ispit i sastoji se od teorijskog i računskog dijela. Tijekom provođenja svakog dijela završnog ispita studenti za rješavanje imaju na raspolaganju tri puna sata (180 min).

4. Student u akademskoj godini ima pravo četiri (4) puta pristupiti završnom ispitu.

5. Ispitni termini završnog ispita u tekućoj akademskoj godini moraju biti oglašeni na oglasnoj ploči i mrežnoj stranici Pomorskog odjela najkasnije do 1. studenoga iste godine.

6. Nakon provođenja završnog ispita, Povjerenstvo ispravlja završne ispite, te izrađuje listu s rezultatima ispita koju najkasnije 48 sati od završetka ispita oglašava na oglasnu ploču Pomorskog odjela i dostavlja Tajništvu Odjela.

7. Za uspješno polaganje završnog ispita, student mora prikupiti najmanje 60% od ukupnog broja bodova koje nosi završni ispit.

8. Ako je student položio završni ispit s ocjenama dovoljan (2), dobar (3), vrlo dobar (4) ili izvrstan (5), smatra se da je uspješno položio ispit. Ako je ocjena završnog ispita nedovoljan (1), smatra se da student nije uspješno položio završni ispit, te mora ponoviti postupak prijave ispita i ponovno ga polagati na nekom od sljedećih ispitnih rokova.

9. Ocjenu iz završnog ispita u indeks studenta upisuje Predsjednik povjerenstva za završni ispit. Završni ispit nosi ukupno osam (8) ECTS bodova koji se upisuju u indeks.

10. Povjerenstvo je dužno je za svakog studenta koji je prijavio završni ispit u određenom ispitnom roku ispuniti Zapisnik sa završnog ispita (Prilog 2) kojeg potpisuju sva tri člana Povjerenstva. Ako student prijavi završni ispit u određenom ispitnom roku, a ne pristupi ispitu, u Zapisnik sa završnog ispita unosi se bilješka nije pristupio.

11. Ocjena završnog ispita ulazi u ukupni prosjek ostvaren tijekom studiranja. Broj ECTS bodova stečenih završnim ispitom pribraja se broju ECTS bodova stečenih tijekom studiranja.

12. Zapisnik sa završnog ispita pohranjuje se u dosje studenta u Studentskoj službi Sveučilišta.

**II. PRIJELAZNE I ZAVRŠNE ODREDBE**

Članak 6.

1. Ovaj Pravilnik stupa na snagu danom donošenja na sjednici Stručnog vijeća Pomorskog odjela.

KLASA: 012-01/16-02/01

UR. BROJ: 2198-1-79-40/16-02

Pročelnik Pomorskog odjela

izv. prof. dr. sc. Toni Bielić

Prilog 1

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SVEUČILIŠTE U ZADRU**

POMORSKI ODJEL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJAVA ZAVRŠNOG ISPITA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ispunjava student*

|  |  |
| --- | --- |
| IME I PREZIME STUDENTA |  |
| GODINA UPISA I MATIČNI BROJ |  |
| PREDDIPLOMSKI STUDIJ | NAUTIKA I TEHNOLOGIJA POMORSKOG PROMETA |
| DATUM PRIJAVE |  |
| POTPIS KANDIDATA |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ispunjava Odjel*

|  |  |
| --- | --- |
| OCJENA ZAVRŠNOG ISPITA |  |
| ECTS BODOVIZAVRŠNOG ISPITA | 8 |
| DATUM ISPITA |  |
| ČLANOVI POVJERENSTVANA ZAVRŠNOM ISPITU | 1.2.3. |

Ocjene na završnom ispitu: izvrstan (5), vrlo dobar (4), dobar (3), dovoljan (2), nije zadovoljio (1)

Prilog 2

**ZAPISNIK O ZAVRŠNOM ISPITU**

Student/ica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MB \_\_\_\_\_\_\_\_\_\_\_\_\_\_\_\_\_

pristupio je dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ završnom ispitu pred Povjerenstvom

izabranom na sjednici stručnog vijeća Pomorskog odjela u sastavu:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (voditelj povjerenstva)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1. član povjerenstva)

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (2. član povjerenstva)

ECTS bodovi završnog ispita: **8 (osam)**.

Povjerenstvo utvrđuje da je na završnom ispitu pristupnik/ca postigao/la ocjenu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj se Zapisnik dostavlja Studentskoj službi Sveučilišta u Zadru radi postupka izdavanja

Potvrdnice o stečenom stupnju prvostupnika.

Povjerenstvo za završni ispit:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U Zadru, \_\_\_\_\_\_\_\_\_\_\_\_\_\_\_\_\_